**REPUBLIKA SRPSKA**

**VLADA**

**PRIJEDLOG**

**(po hitnom postupku)**

**ZAKON**

**O IZMJENI ZAKONA O PLATAMA ZAPOSLENIH U**

**OBLASTI KULTURE REPUBLIKE SRPSKE**

**Banja Luka, decembar 2024. godine**

**Prijedlog**

**(po hitnom postupku)**

**ZAKON**

**O IZMJENI ZAKONA O PLATAMA ZAPOSLENIH U OBLASTI KULTURE REPUBLIKE SRPSKE**

Član 1.

U Zakonu o platama zaposlenih u oblasti kulture Republike Srpske („Službeni glasnik Republike Srpske“, br. 11/19, 105/19, 49/21, 119/21, 68/22, 132/22 i 112/23) u članu 9. u tački 2) podt. 4. i 5. mijenjaju se i glase:

„4. četvrta platna podgrupa:

– poslovi stručnih saradnika, konzervator, restaurator-konzervator, dramaturg, glumac, istoričar umjetnosti, etnolog, arheolog, arhivista, kustos, kustos-pedagog, zoolog, bibliotekar, grafički dizajner, scenograf, kostimograf, kamerman, tehnolog, montažer, producent, reditelj, lektor, muzejski pedagog, bibliograf, arheograf, dokumentarista, audio-video dizajner, vajar, biolog, informatičar, informator, menadžer za odnose sa javnošću, marketing menadžer, umjetnički fotograf, zamjenik koncert majstora, vođa dionica, zamjenik vođe dionica, član orkestra – tutti muzičar, član orkestra – prvi duvač, član orkestra – drugi duvač, član orkestra – harfa, član orkestra – timpan, član orkestra – udaraljke, tiflograf-grafolog, slikar, audio-dizajner (visoka stručna sprema) ............................................................................... 24,04;

5. peta platna podgrupa:

* sekretar ustanove, šef računovodstva (visoka stručna

sprema) ………………………………………....................................................... 23,58;“.

U tački 3) podt. 1. i 2. mijenjaju se i glase:

„1. prva platna podgrupa:

– viši preparator, viši muzejski tehničar, viši knjižničar, glumac, sufler, inspicijent, propagandista (viša stručna sprema) …...................................……. 19,46;

2. druga platna podgrupa:

– sekretar, šef računovodstva, knjigovođa, organizator finansijskih i blagajničkih poslova, referent finansijskih poslova i naplate (viša

stručna sprema) …..................................…………………………..................….. 18,84;“.

Član 2.

Ovaj zakon se objavljuje u „Službenom glasniku Republike Srpske“, a stupa na snagu 1. januara 2025. godine.

Broj: PREDSJEDNIK

Datum: NARODNE SKUPŠTINE

Nenad Stevandić

**OBRAZLOŽENJE**

**PRIJEDLOGA ZAKONA O IZMJENI ZAKONA O PLATAMA ZAPOSLENIH U OBLASTI KULTURE REPUBLIKE SRPSKE**

**(po hitnom postupku)**

**I USTAVNI OSNOV** **ZA DONOŠENJE ZAKONA**

Ustavni osnov za donošenje Zakona o izmjeni Zakona o platama zaposlenih u oblasti kulture Republike Srpske (po hitnom postupku) sadržan je u članu 39. stav 5. Ustava Republike Srpske, prema kojem svako po osnovu rada ima pravo na zaradu, u skladu sa zakonom i kolektivnim ugovorom, kao i u Amandmanu XXXII stav 1. tačka 17. na član 68. Ustava Republike Srpske, prema kojem Republika uređuje i obezbjeđuje finansiranje ostvarivanja prava i dužnosti Republike.

Članom 70. tačka 2. Ustava Republike Srpske propisano je da Narodna skupština Republike Srpske donosi zakone, druge propise i opšte akte.

**II USKLAĐENOST SA USTAVOM, PRAVNIM SISTEMOM I PRAVILIMA ZA IZRADU ZAKONA I DRUGIH PROPISA** **REPUBLIKE SRPSKE**

Prema Mišljenju Republičkog sekretarijata za zakonodavstvo broj: 22.04-020-3176/24 od 4. decembra 2024. godine, ustavni osnov za donošenje ovog zakona sadržan je u članu 39. stav 5. Ustava Republike Srpske, kojim je propisano da svako po osnovu rada ima pravo na zaradu, u skladu sa zakonom i kolektivnim ugovorom, u Amandmanu XXXII tačka 17) na član 68. Ustava Republike Srpske, prema kojem Republika uređuje i obezbjeđuje finansiranje ostvarivanja prava i dužnosti Republike i u članu 70. stav 1. tačka 2. Ustava Republike Srpske, prema kojem Narodna skupština Republike Srpske donosi zakone druge propise i opšte akte.

Obrađivač ovog zakona je, u skladu sa članom 41. stav 1. tačka 5) i članom 56. Pravila za izradu zakona i drugih propisa Republike Srpske („Službeni glasnik Republike Srpske“, broj 24/14), naveo razloge za donošenje ovog zakona. U vezi s tim, osnovni razlog za donošenje izmjene ovog zakona je usklađivanje platnih koeficijenata zaposlenih sa visokom stručnom spremom u oblasti kulture, a koji imaju platni koeficijent niži od platnog koeficijenta pete platne grupe definisanog zakonom kojim se uređuju plate zaposlenih u organima uprave, s ciljem poboljšanja materijalnog položaja ove kategorije radnika.

U Obrazloženju predloženog Zakona obrađivač je, u skladu sa članom 213. Poslovnika o radu Narodne skupštine Republike Srpske („Službeni glasnik Republike Srpske“, broj 66/20), kao razlog za donošenje zakona po hitnom postupku naveo činjenicu da se povećanje plate zaposlenih radnika sa višom i visokom stručnom spremom u oblasti kulture Republike Srpske, s ciljem poboljšanja materijalnog položaja ove kategorije radnika, na osnovu čega dolazi do povećanja ličnih primanja, a to se svakako može cijeniti kao mjera koja je od opšteg interesa za Republiku Srpsku.

Budući da postoji ustavni osnov za donošenje predmetnog zakona, da je Zakon usaglašen sa Ustavom, pravnim sistemom Republike Srpske i Pravilima za izradu zakona i drugih propisa Republike Srpske, mišljenje Republičkog sekretarijata za zakonodavstvo je da se Prijedlog zakona o izmjeni Zakona o platama zaposlenih u oblasti kulture Republike Srpske (po hitnom postupku) može uputiti dalje na razmatranje.

**III USKLAĐENOST SA PRAVNIM PORETKOM EVROPSKE UNIJE**

Prema Mišljenju Ministarstva za evropske integracije i međunarodnu saradnju, broj 17.03-020-3184/24 od 4. decembra 2024. godine, a nakon uvida u propise Evropske unije i analize odredaba Prijedlog zakona o izmjeni Zakona o platama zaposlenih u oblasti kulture Republike Srpske (po hitnom postupku) nije ustanovljeno da postoje obavezujući sekundarni izvori prava Evropske unije koji uređuju materiju dostavljenog prijedloga. Zbog toga u Izjavi o usklađenosti stoji ocjena „neprimjenjivo“.

**IV RAZLOZI ZA DONOŠENJE ZAKONA**

Razlog za donošenje ovog zakona je usklađivanje platnih koeficijenata zaposlenih sa visokom stručnom spremom u oblasti obrazovanja i kulture Republike Srpske, a koji imaju platni koeficijent niži od platnog koeficijenta pete platne grupe definisanog zakonom kojim se uređuju plate zaposlenih u organima uprave, s ciljem poboljšanja materijalnog položaja ove kategorije radnika.

Predloženi zakon je dio seta mjera za povećanje plata zaposlenih u Republici Srpskoj, a sve u skladu sa Sporazumom o dinamici usklađivanja platnih koeficijenata zaposlenih sa visokom stručnom spremom u oblasti obrazovanja i kulture Republike Srpske, od 21. avgusta 2023. godine, te Sporazuma o izmjeni Sporazuma o dinamici usklađivanja platnih koeficijenata zaposlenih sa visokom stručnom spremom u oblasti obrazovanja i kulture Republike Srpske, koji su potpisani od strane Ministarstva prosvjete i kulture, Ministarstva za naučnotehnološki razvoj i visoko obrazovanje i Sindikata obrazovanja, nauke i kulture Republike Srpske.

Imajući u vidu i činjenicu da je u ustanovama kulture u Republici Srpskoj zaposlen i veliki broj radnika sa višom stručnom spremom, s ciljem poboljšanja materijalnog položaja i unapređenja uslova života ove kategorije radnika, pristupilo se uvećanju plata i zaposlenih sa višom stručnom spremom u iznosu do 100 konvertibilnih maraka.

Izmjene ovog zakona predstavljaju još jednu od mjera Vlade Republike Srpske koje doprinose privrednom rastu i povećanju plata radnika, kao i poboljšanju ekonomsko-socijalnog položaja zaposlenih u oblasti kulture Republike Srpske.

**V RAZLOZI ZA DONOŠENJE ZAKONA PO HITNOM POSTUPKU**

Članom 213. Poslovnika Narodne skupštine Republike Srpske („Službeni glasnik Republike Srpske“, broj 66/20) data je mogućnost, izuzetno, za donošenje zakona po hitnom postupku u slučaju kada se zakonom uređuju pitanja i odnosi nastali usljed okolnosti koje nisu mogle da se predvide, a nedonošenje zakona po hitnom postupku bi moglo prouzrokovati štetne posljedice po život i zdravlje ljudi, bezbjednost Republike i rad organa i organizacija i ako je to u opštem interesu.

Predloženim Zakonom o izmjeni Zakona o platama zaposlenih u oblasti kulture Republike Srpske dodatno se povećavaju plate zaposlenih radnika sa višom i visokom stručnom spremom u oblasti kulture Republike Srpske, s ciljem poboljšanja materijalnog položaja ove kategorije radnika, na osnovu čega dolazi do povećanja ličnih primanja, a to se svakako može cijeniti kao mjera koja je od opšteg interesa za Republiku Srpsku.

Budući da navedena mjera ima direktan uticaj na budžet Republike Srpske, bilo je neophodno donijeti ovaj zakon, a to podrazumijeva i njegovo donošenje po hitnom postupku.

**VI OBRAZLOŽENJE PREDLOŽENIH RJEŠENJA**

Članom 1. Prijedloga zakona o izmjeni Zakona o platama zaposlenih u oblasti kulture Republike Srpske (po hitnom postupku) propisuju se novi platni koeficijenti za zaposlene u ustanovama kulture Republike Srpske.

Članom 2. Prijedloga zakona propisano je objavljivanje i stupanje na snagu ovog zakona.

**VII PROCJENA UTICAJA ZAKONA, DRUGIH PROPISA I OPŠTIH AKATA NA UVOĐENJE NOVIH, IZMJENU ILI UKIDANJE POSTOJEĆIH**

**FORMALNOSTI KOJE OPTEREĆUJU PRIVREDNO POSLOVANJE**

Tačkom V Odluke o procjeni uticaja propisa („Službeni glasnik Republike Srpske“, broj 8/23), procjena uticaja propisa ne sprovodi se na propise koji se donose po hitnom postupku.

**VIII FINANSIJSKA SREDSTVA I EKONOMSKA OPRAVDANOST**

**DONOŠENJA ZAKONA**

Za sprovođenje ovog zakona potrebno je obezbijediti dodatna sredstva u iznosu od 420.000 KM. Neophodna sredstva obezbijediće se u Budžetu Republike Srpske za 2025. godinu.

**PRILOG**

**ZAKON O PLATAMA ZAPOSLENIH U OBLASTI KULTURE**

**REPUBLIKE SRPSKE**

(Tekst predložene izmjene ugrađene u osnovni tekst Zakona)

Član 9.

Zaposleni u ustanovama kulture razvrstavaju se u platne grupe i platne podgrupe sa sljedećim platnim koeficijentima za obračun osnovne plate:

1) prva platna grupa:

1. prva platna podgrupa:

– direktor ustanove republičkog nivoa (visoka stručna sprema) ..........….................... 31,38;

2. druga platna podgrupa:

– direktor ustanove matičnog nivoa (visoka stručna sprema) ….................................. 27,47;

3. treća platna podgrupa:

– direktor ustanove nivoa jedinice lokalne samouprave

(visoka stručna sprema) ......................................…….……....................................... 24,86;

2) druga platna grupa:

1. prva platna podgrupa:

– glumac prvak, dirigent, koncert majstor, umjetnički direktor (visoka stručna

sprema) ........................................................................................................................ 27,70;

2. druga platna podgrupa:

– muzejski savjetnik, muzejski pedagog – savjetnik, dokumentarista savjetnik, informatičar savjetnik, konzervator-restaurator savjetnik, bibliotekar savjetnik, bibliograf savjetnik, arheograf savjetnik, informator savjetnik, dokumentarista savjetnik, tehnički direktor, direktor opšteg sektora, savjetnik za audio-vizuelne medije, savjetnik za tekstualne medije, istraživanje, razvojne politike i programe (visoka stručna sprema) ................................................... 25,71;

3. treća platna podgrupa:

– viši kustos, viši bibliotekar, viši bibliograf, viši arheograf, viši informator, viši konzervator, viši informatičar, viši muzejski pedagog, viši dokumentarista i viši konzervator – restaurator

(visoka stručna sprema) ……………........................................................................ 24,86;

**4. četvrta platna podgrupa:**

**– poslovi stručnih saradnika, konzervator, restaurator-konzervator, dramaturg, glumac, istoričar umjetnosti, etnolog, arheolog, arhivista, kustos, kustos-pedagog, zoolog, bibliotekar, grafički dizajner, scenograf, kostimograf, kamerman, tehnolog, montažer, producent, reditelj, lektor, muzejski pedagog, bibliograf, arheograf, dokumentarista, audio-video dizajner, vajar, biolog, informatičar, informator, menadžer za odnose sa javnošću, marketing menadžer, umjetnički fotograf, zamjenik koncert majstora, vođa dionica, zamjenik vođe dionica, član orkestra – tutti muzičar, član orkestra – prvi duvač, član orkestra – drugi duvač, član orkestra – harfa, član orkestra – timpan, član orkestra – udaraljke, tiflograf-grafolog,** **slikar, audio-dizajner (visoka stručna**

**sprema) ...............................................................................................................……... 24,04;**

**5. peta platna podgrupa:**

* **sekretar ustanove, šef računovodstva (visoka stručna sprema) ...................... 23,58;**

**3) treća platna grupa:**

**1. prva platna podgrupa:**

**– viši preparator, viši muzejski tehničar, viši knjižničar, glumac, sufler, inspicijent, propagandista (viša stručna sprema) …..........................................................……. 19,46;**

**2. druga platna podgrupa:**

**– sekretar, šef računovodstva, knjigovođa, organizator finansijskih i blagajničkih poslova, referent finansijskih poslova i naplate (viša**

**stručna sprema) ………................................………………………..............…….. 18,84;**

4) četvrta platna grupa:

1. konzervator, stolar, modelar, fotograf, ton-majstor, majstor svjetla, majstor scene, elektroinstalater, dekorater, tapetar, referent protivpožarne zaštite, bravar (visokokvalifikovani radnik) ……….........................................………............................................................. 16,24;

5) peta platna grupa:

1. prva platna podgrupa:

– muzejski tehničar, preparator, knjižničar, knjigovezac, arhivski tehničar, šminker-masker, dekorater, sufler-inspicijent, laborant, animator, garderober-magacioner, organizator, sekretar, šef računovodstva, glumac, fotograf, tekstilni tehničar, kaširer, nototekar, korektor-tiflograf**,** tehnički sekretar direktora(srednja stručna

sprema) .......................………….............................................………………….. 16,24;

2. druga platna podgrupa:

– knjigovođa, finansijski knjigovođa, blagajnik, referent za obračun plata, administrativno-tehnički sekretar, referent za finansijske poslove, biletar (srednja stručna

sprema) ……………………………………………….............................………....... 14,86;

6) šesta platna grupa:

1. prva platna podgrupa:

– poslovi zaštite knjižnog fonda, kanista, spiker, rasvjetljivač, rekviziter, binski radnik, krojač, referent nabavke i prodaje, vozač, kurir, daktilograf, tehnički poslovi, domar, ekonom, referent protivpožarne zaštite (kvalifikovani

radnik) ……………...................................................................................................... 12,23;

2. druga platna podgrupa:

– higijeničar, portir, noćni čuvar, spremačica scene, telefonista centrale (završena osnovna škola ili nekvalifikovani radnik) …..……........................................................….……....…..... 11,08.